Ez volt Napoléon Bonaparte tábornok első diplomáciai sikere, amellyel elérte, hogy a piemontiak kilépjenek az első koalícióból. Bonaparte észak-itáliai hadjárata mindössze 18 nappal korábban kezdődött, de e rövid idő alatt az osztrákok vereséget szenvedtek a montenottei (április 12.), a degói (április 14-15.), Piemontban a millesimói (április 13-14.) és a mondovì (április 21.) csatákban. A mondovì győzelmet követően a franciák észak felé, Cherasco irányába nyomultak előre, ahol közvetlenül fenyegetették III. Viktor Amadé szárd–piemonti királyt és fővárosát, Torinót.